 Iyadoo hawshu halkaas mareyso 27022008-da Abaaro 12:00 Duhurnimo oo ay soo galeen Ciidamada Militeriga DFKMG Degmada Diinsoor hore u joogey wixii ka harey iyo kuwo kale oo lagu soo kordhiyey ayaa markii ay soo galeen Magaalada ciidamdan, dadweynihii Degmada si weyn ayey uga argagaxeen, waxaan arkey dadweynihii oo kala yaacaya markii aan is iri bal dhinaca wax ka dhacay si feejigan u eeg, oo ahayd Bartamaha Magaalada waxay indhaheygu qabteen Baabuur Tuuteysan oo ay ka daadanayaan Ciidamo Tuuteysan, waxaana I gashey cabsi daran, markii aniga keligey meesha aan ku soo harey, islamarkaana sedax nin oo Tuuteysan xageyga u soo baxeen, ninka watey ciidamada Gaariga saarnaa ayaa ii yimid, igu yiri waryaa kaaley, markii aan u imidna soco ayuu igu yiri fuul baabuurka, aad baana uga murugoodey arinkaas, waayo hore ayaa la ii jirdiley anigoo waxba aan sameyn, haddana maanta toos miyaa lagu dilayaa ayaan is iri, daqiiqdo kadib waxaa la iilala dhaqaaqey dhinaca Guri uu deganaa Gudoomiyaha Degmada Diinsoor, isagii baan meel dhex ku aragney, waxay isasalaameen labadooda wax suaal iyo hadal ahna la ima weydiin, anigana waxaan u qaatey markhaati ahaan in la isoo qabtay in la tusaayo isaga, waayo kama uusan hadlin xarigeygii hore iyo dhibaatadii isaga hortiisa la igu gaarsiiyey iyo tii dambe. 